فرانسا پرزیدنتی امانوئل ماکرون ایله اینگیلتره باش ناظیری ترزا می، سعودی قزئتچی جمال قاشیقچی-نین اؤلدورولمه‌سینه دایر سعودی عربیستانی کرا‌لی سالمان بن عبدالعزیز ایله تلفوندا گؤروشوب.
ماکرون، کرال سالمان بن عبدالعزیز ایله گؤروشمه'سینده، ژورنالیست جمال قاشیقچی-نین اؤلومونون آیدینلیغا قوووشدورولماسینی طلب ائدیب.
فرانسا پرزیدنت سارایی الیزا طرفین‌دن گؤروشه دایر درج اولونان آچیقلامادا، ایکی لیدرین، ژورنالیست قاشیقچی-نین اؤلومونه دایر سوروشماغی اله آلدیغی بیل‌دیریله‌رک ماکرونون، بو جینایت قارشی‌سیندا "درین غضبینی" دیله گتیردیگی و "بو دراما سبب اولان شرط‌لرین" اورتایا چیخاریلماسینی طلب ائتدیگی قئید ائدیلیب.
ماکرونون، کرال سالمان اؤلکه‌سی اوچون سؤز، مطبوعات و دولت آزادلیغی‌نین اهمیتینی دیله گتیردیگی ایفاده ائدیلن آچیقلامادا،
فرانسا، طرفداش‌لاری ایله، جینایتکارلار حاقیندا بین الخالق تحریم‌لری ایجرایه قویماقدا ترددود ائتمه‌یه‌جک". دئییلدی.
گؤروشمه'نین فرانسا و سعودی عربیستانی آراسین‌داکی تاریخی علاقه‌لر و ایستراتژی دیالوگ چرچیوه‌سینده ائدیلدیگی خاطیرلادیلارکن، ایکی لیدرین باشدا یمن و سوریه اولماقلا بؤلگه'سل موضوعلاری دا اله آلدیق‌لاری معلوماتی پایلاشدیریلیب.
اینگیلتره باش ناظیرین اوفی‌سی "10 نومارا"دان ائدیلن آچیقلامایا گؤره ایسه، می، گؤروشمه'ده کرال سالمان، اؤلکه‌سی‌نین، قاشیقچی-نین اؤلدورولمه‌سی مسئله‌سینده جیدی قایقیلارینی آحتاردی.
باشباخان، موجود آچیقلامانین ایناندیریجی اولمادیغینی، دولاییسی ایله تام اولا‌راق نه اولدوغونو اورتایا چیخارماغا عاجیل احتیاج اولدوغونو دئدی". ایفاده‌سی ایستیفاده ائدیلن آچیقلامادا، می'ین، سعودی عربیستانینا، تورکیه'نین آپاردیغی سوروشدورما امکداش‌لیق ائتمه‌سی و نتیجه‌لر موضوعسوندا شفاف اولماسی چاغیریشیندا اولدوغو بیلدیریلیب.
باشباخان، قاشیقچی-نین اؤلدورولمه‌سینده مسئولیتی اولان هر کسین اویغون حساب وئرمه‌سی واجیب‌لیگینی خاطیرلادیب". دئییلن آچیقلامادا، می'ین کرال بن عبدالعزیزه، اؤلکه‌سی‌نین، قاشیقچی جینایتی‌نین شوبهه‌لی‌لرین بؤیوک بریتانیا ویزا‌لاری‌نین لغو ائدجگینی دئدیگی بیلدیریلدی.
واشینگتون پوست قزئتی‌نین مؤلفی سعودی ژورنالیست جمال قاشیقچی، 2 اکتوبر رسمی ایش‌لر اوچون سعودی عربیستانی‌نین ایستانبول باش کونسول‌لوغونا گئدن‌دن سونرا اورتا‌دان غیب اولموشدو.
سعودی عربیستان رهبرلیگی، 20 اکتوبردا، قاشیقچی‌نین "کونسوللوق بیناسیندا باش وئرن داوا-دالاش نتیجه‌سینده اؤلدوگونو" آچیقلامیشدی.
